Európska liga UEFA 2022/2023

Európska liga UEFA 2022/2023 bol 52. ročník Európskej ligy UEFA, medzinárodnej futbalovej súťaže, ktorej sa zúčastňujú tímy z členských asociácií UEFA. Kvalifikácia sa konala v auguste 2022 a hlavná časť prebiehala od 8. septembra 2022 do 31. mája 2023.
Finále sa odohralo 31. mája 2023 na štadióne Puskás Arena v Budapešti, hlavnom meste Maďarska. Z víťazstva sa tešili hráči FC Sevilla, ktorí zdolali AS Rím v penaltovom rozstrele.
Víťaz sa automaticky kvalifikoval do skupinovej fázy Ligy majstrov UEFA 2023/2024 a taktiež získal právo účasti v zápase o Superpohár UEFA 2023.
Priradenie asociačných tímov.
Celkom 57 tímov z 33 členských krajín UEFA sa zúčastnilo Európskej ligy UEFA 2022/2023, 16 členských krajín malo tímy priamo kvalifikované do súťaže a 17 ďalších asociácií bolo nakoniec zastúpených v súťaži po vypadnutí svojich zástupcov z Ligy majstrov. Jedinými výnimkami boli Lichtenštajnsko, ktoré nemá svoju vlastnú ligovú súťaž a víťaz domáceho pohára sa kvalifikuje do Európskej konferenčnej ligy a Rusko, ktorého tímy UEFA vylúčila zo súťaží.&lt;ref name="rus-susp-22/23"&gt;&lt;/ref&gt; Krajiny získali účastnícke miesta podľa koeficientov UEFA:
Rebríček UEFA.
Účastnícke miesta pre Európsku ligu UEFA 2022/2023 boli rozdelené podľa koeficientu UEFA z roku 2021, do ktorého boli započítané výsledky klubov danej krajiny v európskych pohárových súťažiach od sezóny 2016/2017 do sezóny 2020/2021 vrátane. 
Rozdelenie tímov.
Vzhľadom na vylúčenie klubov z Ruska, boli v súťažiach UEFA vykonané nasledujúce úpravy:
Tímy.
V nasledujúcej tabuľke sú zoradené tímy podľa štartovacej pozície, v ktorej vstúpili do Európskej ligy UEFA 2022/2023.
Popisky v zátvorkách ukazujú z akej pozície sa tím kvalifikoval:
Termíny.
Termíny pre odohranie jednotlivých kôl a ich žrebovanie sú uvedené nižšie. 
Kvalifikácia.
3. predkolo.
Žreb 3. predkola prebehol 18. júla 2022. Prvé zápasy sa odohrali 4. augusta, druhé zápasy 9. a 11. augusta 2022. Víťazi postúpili do 4. predkola Európskej Ligy UEFA. Porazení boli presunutí do 4. predkola Európskej konferenčnej ligy, do jej majstrovskej, resp. nemajstrovskej časti.
4. predkolo.
Žreb 4. predkola prebehol 2. augusta 2022. Prvé zápasy sa odohrali 18. augusta, druhé zápasy 25. augusta 2022. Víťazi postúpili do skupinovej fázy Európskej ligy UEFA. Porazení boli presunutí skupinovej fázy Európskej konferenčnej ligy UEFA.
Skupinová fáza.
Skupinovú fázu Európskej ligy UEFA 2022/2023 hralo 32 tímov. Bolo to 10 víťazov zo 4. kvalifikačného kola Európskej ligy, 10 tímov vyradených v kvalifikácii Ligy majstrov a 12 tímov, ktoré boli zaradené priamo do skupinovej fázy. Žreb prebehol 26. augusta 2022.
32 tímov bolo žrebom rozdelených do 8 skupín po 4, pričom v jednej skupine nemohlo byť viac klubov z rovnakej krajiny. Pre účely žrebovania boli tímy rozdelené do 4 výkonnostných košov podľa koeficientu UEFA z roku 2022, do ktorého boli započítané výsledky klubov v európskych pohárových súťažiach od sezóny 2017/2018 do sezóny 2021/2022 vrátane.
V každej z ôsmich skupín sa tímy stretli každý s každým systémom doma – vonku. Víťazi skupín postúpili priamo do osemfinále, tímy na 2. miestach postúpili do play-off Európskej ligy UEFA 2022/23 a tímy na 3. miestach postúpili do predkola play-off Európskej konferenčnej ligy UEFA 2022/2023. Prvé zápasy v skupinách sa odohrali 8. septembra 2022, posledné zápasy 3. novembra 2022.
Vyraďovacia fáza.
Vyraďovacej fázy Európskej ligy UEFA 2022/2023 sa zúčastnilo 24 tímov: 16 tímov z 1. a 2. miest základných skupín Európskej ligy, ako aj 8 tímov z 3. miest základných skupín Ligy majstrov UEFA 2022/2023. Play-off začalo predkolom, kde sa stretli nasadené a nenasadené tímy. Nasadenými tímami bolo 8 klubov z 2. miest skupín Európskej ligy, nenasadenými tímami bolo 8 klubov z 3. miest skupín Ligy majstrov. 8 víťazov skupín postúpilo automaticky do osemfinále Európskej ligy.
Predkolo play-off.
Žreb predkola play-off sa konal 7. novembra 2022. Prvé zápasy sa odohrali 16. februára a odvety 23. februára 2023.
Osemfinále.
Žreb osemfinále sa uskutočnil 24. februára 2023 o 12:00 (CET). Osemfinále sa zúčastnilo 8 víťazov základných skupín a 8 víťazov z predkola play-off. Prvé zápasy sa odohrali 9. marca a odvety 16. marca 2023.
Štvrťfinále.
Žreb štvrťfinále sa konal 17. marca 2023. Prvé zápasy sa odohrali 13. apríla a odvety 20. apríla 2023.
Semifinále.
Žreb semifinále sa konal 17. marca 2023, hneď po žrebovaní štvrťfinále. Prvé zápasy sa odohrali 11. mája, druhé zápasy 18. mája 2023.
Finále.
Finále sa odohralo 31. mája 2023 v Puskás Aréne v Budapešti.